Evaluating investment strategies among the international financial markets
Authors: Μαμάης Κωνσταντίνος 
Published: November 2021

Η παρούσα Διατριβή αποτελείται από 4 κεφάλαια, καθένα από τα οποία μελετά τις επενδυτικές στρατηγικές καλύπτοντας την Ευρωπαϊκή (Γερμανική) και την Αμερικάνικη αγορά, καταλήγοντας με σχολαστική διερεύνηση και ανάλυση στην Κινέζικη αγορά. Επίσης, παρουσιάζω τρεις διαφορετικές προσεγγίσεις των επενδυτικών στρατηγικών που συμβάλλουν στην αντίληψη και την κατανόηση των επενδυτικών δραστηριοτήτων. Το Κεφάλαιο 1 αποτελεί μια εκτεταμένη βιβλιογραφική ανασκόπηση βασισμένη στις επενδυτικές στρατηγικές, εστιάζοντας κυρίως στο ίδιο το momentum και στις εκφάνσεις του. Το Momentum αποτελεί μια από τις κοινώς αποδεκτές κατηγορίες επενδύσεων μεταξύ όλων των επενδυτικών στρατηγικών έχοντας λάβει υπόψη επενδυτές και ακαδημαϊκούς. Στο Κεφάλαιο 1 παρουσιάζω τη δυναμική και τη σημαντικότητα του momentum για τους επενδυτές, τη διαφορά του με το cross-sectional momentum, τις επιδράσεις υστέρησης, την κερδοφορία και την απόδοση του χαρτοφυλακίου στις στρατηγικές momentum. Επίσης, αναλύω τις χρονολογικές σειρές του momentum προσαρμοσμένες στον κίνδυνο και τέλος, υπάρχει μια συζήτηση για τη δυναμική του momentum ως μία κερδοφόρα επενδυτική στρατηγική. Το Κεφάλαιο 2 αποτελεί την πρώτη ερευνητική μελέτη αυτής της διατριβής, με τίτλο «Αισθάνοντας ασφαλείς με οδηγό την απόδοση: Ο αντίκτυπος του δείκτη Οικονομικής Ευαισθησίας στην απόδοση της Γερμανικής χρηματαγοράς». Αυτό το Κεφάλαιο παραθέτει την δυναμική του δείκτη οικονομικής ευαισθησίας για την Γερμανία ως κανόνα για να την καθοδήγηση του επενδυτή, και για το πώς ένας επενδυτής θα μπορούσε να ξεπεράσει σε απόδοση στην απλή βασική επενδυτική στρατηγική του αγοράζω και κρατάω, εκμεταλλευόμενος την στρατηγική της Ευαισθησίας για ένα πλήθος από υποπεριόδους από το 1990 έως το 2017. Επίσης, ο δείκτης Οικονομικής Ευαισθησίας επηρεάζει την απόδοση, την αποτίμηση των περιουσιακών στοιχείων, την διακύμανση και την απόδοση των ομολόγων, καθώς συνδυάζει οικονομικές κρίσεις, προσδοκίες και συμπεριφορές όλων των οικονομικών παραγόντων.Το Κεφάλαιο 3 βασίζεται στην απόδοση του momentum και στις αλλαγές των β του χαρτοφυλακίου μέσα στο χρόνο και στους κλάδους εταιρειών, με τίτλο «Καθοδηγούμενοι από τις αλλαγές των β του χαρτοφυλακίου και της δυναμικής των κλάδων των εταιρειών στην Αμερικανική χρηματαγορά. Εξηγώντας το momentum μέσα στο χρόνο και στους κλάδους εταιρειών». Αυτό το κεφάλαιο τεκμηριώνει μια προσεκτική και λεπτομερή ανάλυση των στοιχείων του δείκτη NASDAQ, που επιδιώκει να αξιολογήσει το ρόλο και τι οδηγεί την απόδοση του momentum χαρτοφυλακίου σε μια κατάλληλη και έγκαιρη επιλογή. Για το λόγο αυτό ακολουθώ μια τριπλή προσέγγιση. Εξετάζω τον ρόλο της απόδοσης του momentum χαρτοφυλακίου, του δείκτη β και του Sharpe σε διάφορες οικονομικές υποπεριόδους από τον Ιανουάριο του 1985 έως τον Δεκέμβριο του 2017, τα οποία αναγνωρίζονται από σαφή εξωγενή συμβάντα. Δεύτερον, μελετώ τα χρονικά μεταβαλλόμενα χαρακτηριστικά κλάδων εταιρειών των συνιστωσών του δείκτη και συζητώ την αύξηση της συμμετοχής των εταιρειών Υγειονομικής Περίθαλψης μετά το 2007/2008 στο δείκτη. Τρίτον, μελετώ προσεχτικά τον αντίκτυπο πολλαπλών χαρακτηριστικών των ίδιων των χαρτοφυλακίων και των θεμελιωδών μεγεθών τους, για να εξηγήσω την υπερβάλλουσα απόδοση του momentum. Τα ευρήματα επιβεβαιώνουν την πρόσφατη βιβλιογραφία για τη διαχείριση περιουσιακών στοιχείων και τις στρατηγικές momentum αναδύοντας για πρώτη φορά το υψηλότερο ποσοστό συμμετοχής των κλάδων στο momentum χαρτοφυλάκιο και το πώς όλα αυτά τα ευρήματα συνδέονται με την παραλλαγή των β και τις αναμενόμενες αποδόσεις του χαρτοφυλακίου σε όλες τις περιόδους. Το Κεφάλαιο 4 περιλαμβάνει την τελευταία ενότητα της διδακτορικής διατριβής μου με τίτλο «Η Εξέλιξη του Κινέζικου Χρηματιστηρίου: Μια Ανασκόπηση και μια Ιστορική Σύγκριση», που ασχολείται με ένα καινοτόμο θέμα: τα χαρακτηριστικά του Κινέζικου χρηματιστηρίου και τη σχέση του με άλλες χρηματοοικονομικές αγορές. Η καινοτομία δεν έγκειται στο ίδιο καθαυτού το αντικείμενο έρευνας αλλά στην προσέγγιση, που χρησιμοποιείται στις συγκρίσεις με άλλους δείκτες της αγοράς. Πρώτον, παρέχω μια λεπτομερέστατη ανασκόπηση της βιβλιογραφίας για την ιστορική εξέλιξη και τα χαρακτηριστικά του Κινέζικου χρηματιστηρίου εν γένει. Η ανασκόπηση καλύπτει κάθε πτυχή της Κινέζικης αγοράς που έχει εμφανιστεί μέχρι τώρα στη βιβλιογραφία και παρέχει ένα θεμελιώδες πλαίσιο για την υπόλοιπη ανάλυση. Αυτή η βιβλιογραφία καλύπτει την ενδοημερήσια Κινέζικη συναλλαγή, το ενδοημερήσιο momentum, τον ρόλο των circuit breakers στην Κινέζικη χρηματιστηριακή αγορά, τις από κοινού κινήσεις μεταξύ των διεθνών αγορών και τον Κινέζικο δείκτη ευαισθησίας. Για την κατανόηση των ομοιοτήτων και διαφορών μεταξύ των Κινέζικων κι άλλων αγορών, συνέλλεξα δεδομένα για έναν αριθμό από τους πιο δημοφιλείς δείκτες: ΗΠΑ (S & P500 και RUSSELL 1000), Γαλλία (CAC), Γερμανία (DAX) και Κίνα καλύπτοντας το Χονγκ Κονγκ και τη Σαγκάη ( HIS, SSE50, CSI300, CSI500 και SSE) και υπολογίζοντας τις αποδόσεις, τον πραγματικό κίνδυνο και τη συσχέτιση. Είναι σημαντικό το γεγονός ότι συμπεριέλαβα στην ανάλυση την εξέλιξη του δολαρίου και των δύο σημαντικότερων κρυπτονομισμάτων του Bitcoin και του Ethereum ως εναλλακτικές επενδύσεις. Η όλη ανάλυση βασίζεται σε ένα πολύ λεπτομερές ιστορικό διαχωρισμό δείγματος που στηρίζεται στις κρίσιμες ημερομηνίες των ΗΠΑ, της Κίνας και της περιόδου Covid-19.Αυτή η διατριβή στοχεύει να αναδείξει τη σημασία των επενδυτικών στρατηγικών και αποφάσεων σε διάφορες χρηματοοικονομικές αγορές, τα χαρακτηριστικά των αγορών και τις συμπεριφορές των επενδυτών. Αυτό επιτυγχάνεται φέρνοντας διάσημες και διαχρονικές επενδυτικές στρατηγικές, όπως τον δείκτη Οικονομικής Ευαισθησίας και το momentum. Τέλος, αποδίδετε μία πλήρες δομημένη προσέγγιση στον τομέα των επενδυτικών αποφάσεων παρέχοντας λύσεις και αιτιολογίες για την εξέλιξη των διεθνών αγορών καθώς και ποια αγορά παρέχει την καλύτερη σχέση απόδοσης κινδύνου.